PRAPAT แรลลี่ยาว! พุ่งอีก 14% “ออลไทม์ไฮ” อานิสงส์นทท.ไหลเข้าไทย หนุนรายได้โตเด่น
PRAPAT แรลลี่ยาว! พุ่งอีก 14% “ออลไทม์ไฮ” รับอานิสงส์นักท่องเที่ยวต่างชาติไหลเข้าไทย หนุนยอดขายผลิตภัณฑ์ทำความสะอาดและฆ่าเชื้อโตเด่น
PRAPAT แรลลี่ยาว! พุ่งอีก 14% “ออลไทม์ไฮ” รับอานิสงส์นักท่องเที่ยวต่างชาติไหลเข้าไทย หนุนยอดขายโตเด่น
17 ม.ค. 2566

ผู้สื่อข่าวรายงานว่า วันนี้ (17 ม.ค.66) ราคาหุ้น บริษัท พีรพัฒน์ เทคโนโลยี จำกัด (มหาชน) หรือ PRAPAT ปิดตลาดที่ระดับ 2.22 บาท บวก 0.28 บาท หรือ 14.43% สูงสุดที่ระดับ 2.34 บาท ต่ำสุดที่ระดับ 1.94 บาท ด้วยมูลค่าการซื้อขาย  66.07 ล้านบาท โดยราคาหุ้น ปรับตัวเพิ่มขึ้นต่อเนื่องและทำจุดสูงสุดใหม่ตั้งแต่เข้าซื้อขายในตลาดฯ (ออลไทม์ไฮ) เมื่อวันที่ 20 ต.ค. 2563

โดยก่อนหน้านี้ นายวีระพงค์ ลือสกุล ประธานเจ้าหน้าที่บริหาร PRAPAT เปิดเผยว่า หลังจากประเทศจีน เตรียมยกเลิกบังคับให้ผู้ที่เดินทางเข้าประเทศต้องกักตัวเฝ้าระวังอาการโควิด-19 ตั้งแต่วันที่  8  ม.ค.66 เป็นต้นไป และเตรียมอนุญาตให้ชาวจีนเดินทางออกนอกประเทศได้ในเร็วๆ นี้ จึงส่งผลให้นักท่องเที่ยวจีนเริ่มทยอยกลับมาเดินทางท่องเที่ยวในประเทศไทยเพิ่มขึ้นอย่างต่อเนื่อง โดยนักท่องเที่ยวชาวจีนนับเป็นนักท่องเที่ยวกลุ่มใหญ่ที่สุดของไทยและสร้างรายได้ให้กับภาคการท่องเที่ยวของประเทศเพิ่มขึ้นทุกปี
สำหรับการประกาศเปิดประเทศของจีนครั้งนี้  ถือว่าเป็นสัญญาณบวกสนับสนุนอุตสาหกรรมบริการและท่องเที่ยวของไทย โดยเฉพาะธุรกิจโรงแรม รีสอร์ท ร้านอาหาร ร้านค้า และสถานบันเทิงต่างๆ ที่เตรียมพร้อมต้อนรับนักท่องเที่ยวชาวจีนอย่างเต็มที่ เพราะแต่เดิมคาดการณ์ว่าจีนจะเริ่มเปิดประเทศช่วงกลางปี 66 ซึ่งการเปิดประเทศเร็วกว่ากำหนด จะช่วยกระตุ้นบรรยากาศการเดินทางท่องเที่ยวของนักท่องเที่ยวชาวจีนและนักท่องเที่ยวต่างชาติให้คึกคักตั้งแต่ต้นปี 66 และคาดว่าจะทวีความคึกคักมากขึ้นตั้งแต่ไตรมาส 2 ต่อเนื่องไปจนถึงปลายปี  ซึ่งเป็นช่วงไฮซีซั่นของการท่องเที่ยวไทย
ทั้งนี้บริษัทฯ ยังคงได้รับอานิสงส์จากการเปิดประเทศของจีน เพราะเมื่อนักท่องเที่ยวชาวจีนสามารถบินเข้ามาท่องเที่ยวในประเทศไทยได้อย่างต่อเนื่อง ทำให้ลูกค้า PRAPAT ซึ่งอยู่ในกลุ่มธุรกิจโรงแรมและร้านอาหาร มีคำสั่งซื้อผลิตภัณฑ์น้ำยาทำความสะอาดและฆ่าเชื้อ, ผลิตภัณฑ์เครื่องล้างจานอัตโนมัติ, ผลิตภัณฑ์หุ่นยนต์ทำความสะอาด ฯลฯ ซึ่งเป็นสินค้าของบริษัทฯ และบริษัทย่อย เพิ่มสูงขึ้น